**אִירֵיינֶה אמה אליזבת, נסיכת הולנד** (בהולנדית: **Irene, Prinses der Nederlanden**‏; נולדה ב-5 באוגוסט 1939) היא בתה השנייה של יוליאנה, מלכת הולנד, ואחותה של ביאטריקס, מלכת הולנד.

ביוגרפיה
--------

הנסיכה איריינה נולדה ב-5 באוגוסט 1939 בארמון המלכותי בבארן, הולנד, ליוליאנה, מלכת הולנד ולברנהרד, נסיך ליפה-ביסטרפלד. מכיוון שנולדה בתקופת המתיחות שקודם למלחמת העולם השנייה, והוריה ציפו לפתרון בין המדינות שלחמו, הם קראו לבתם על שם אירנה, אלת השלום היוונית. לאחר הפלישה הגרמנית להולנד נמלטה משפחת המלוכה לבריטניה, והיא הוטבלה לנצרות בארמון בקינגהאם.

בשנת 1962 היא הייתה שושבינה בחתונתם של חואן קרלוס, נסיך ספרד וסופיה, נסיכת יוון ודנמרק. הנסיכה איריינה למדה באוניברסיטת אוטרכט ולאחר מכן נסעה למדריד ללמוד ספרדית, שם פגשה במהלך לימודיה את קרלוס הוגו, נסיך בורבון-פארמה. בשנת 1963 המירה איריינה בחשאי את דתה מהנצרות הפרוטסטנטית לנצרות הקתולית. הדבר התגלה לראשונה כאשר צלם של עיתון מקומי באמסטרדם פרסם תמונה שלה בכנסייה קתולית. אמה התנגדה לבן זוגה של איריינה, ומערכת יחסים זו הציבה את הנסיכה במרכז תשומת הלב של התקשורת העולמית.

ב-29 באפריל 1964 התחתנה איריינה ברומא עם קרלוס הוגו, אולם אף אחד מבני משפחת המלוכה ההולנדית לא הגיעה לחתונתה, שנערכה ללא אישור הפרלמנט ההולנדי. העובדה שהנסיכה התחתנה ללא אישור הפרלמנט הביאה לכך שהיא הוסרה מסדר הירושה לכתר ממלכת ארצות השפלה. בני הזוג התגוררו במדריד, ונולדו להם ארבעה ילדים, שני בנים ושתי בנות. לאחר החתונה היו בני הזוג פעילים בקבוצות ימין, אולם עם הזמן עברו לאהוד קבוצות שמאלניות, ובשל כך גורשו בשנת 1977 מספרד. באותה שנה מת חמיה סאווריו, נסיך בורבון-פארמה, ובעלה ירש את תאריו. בסוף שנת 1977 הותר לבעלה לחזור לספרד, ובתחילת 1978 קיבלה גם איריינה היתר לחזור לביתה.

בשנת 1981 היא התגרשה מבעלה, וחזרה להתגורר בהולנד. היא פעילה בהרבה פעילויות חברתיות וארגוני צדקה, וחזרה למלא תפקידים בחצר המלוכה ההולנדית.

משפחתה
------

ב-29 באפריל 1964 התחתנה איריינה ברומא עם קרלוס הוגו, דוכס פארמה, ונולדו להם ארבעה ילדים:

* הנסיך קרלוס, דוכס פארמה (נולד ב-1970)
* הנסיכה מרגריטה, רוזנת קולורנו (נולדה ב-1972)
* הנסיך חיימה, רוזן בארדי (נולד ב-1972)
* הנסיכה קרולינה, מרקיזת סאלה (נולדה ב-1974)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ארנסט השני, רוזן ליפה-ביסטרפלד |   | קרולינה מווארטנסלבן |   | הברון אשווין מזירסטורפף-קראם |   | הברונית הדוויג מזירסטורפף-דריבורג |   | פרידריך פרנץ השני, הדוכס הגדול של מקלנבורג-שוורין |   | מריה, נסיכת שוורצבורג-רודולשטדט |   | וילם השלישי, מלך הולנד |   | אמה, נסיכת ולדק ופירמונט |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | ברנהרד, נסיך ליפה |   |   |   |   |   | ארמגארד פון קראם |   |   |   |   |   | היינריך, דוכס מקלנבורג-שוורין |   |   |   |   |   | וילהלמינה, מלכת הולנד |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ברנהרד, נסיך ליפה-ביסטרפלד |   |   |   |   |   |   |   |   |   |   |   |   |   | יוליאנה, מלכת הולנד |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **איריינה, נסיכת הולנד** |
|

קישורים חיצוניים
----------------

ויקישיתוף מדיה וקבצים בנושא **איריינה, נסיכת הולנד** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452530405171
* BIBSYS: 90142585
* BnF: cb13519816d (data)
* GND: 1050424840
* ISNI: 0000 0001 2017 0259
* LCCN: no2006050833
* NDL: 00815587
* NLA: 35582858
* NTA: 070845905
* Trove: 1003604
* VIAF: 3199347
* WorldCat: lccn-n96108828

 |